ΚΑΝΟΝΙΣΜΟΣ (ΕΚ) αριθ. 2966/94 ΤΗΣ ΕΠΙΤΡΟΠΗΣ της 5ης Δεκεμβρίου 1994 για την παύση της αλιείας του γαύρου από σκάφη που αλιεύουν υπό σημαία της Γαλλίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3, Εκτιμώντας: ότι ο κανονισμός (ΕΚ) αριθ. 3676/93 του Συμβουλίου της 21ης Δεκεμβρίου 1993 περί καθορισμού για ορισμένα αποθέματα ιχθύων και ομάδες ιχθύων των συνολικών επιτρεπόμενων αλιευμάτων για το 1994, καθώς και ορισμένων όρων υπό τους οποίους μπορούν να αλιεύονται (2), όπως τροποποιήθηκε από τον κανονισμό (ΕΚ) αριθ. 2761/94 (3), προβλέπει ποσοστώσεις για το γαύρο για το 1994- ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία με την οποία τα αλιεύματα που πραγματοποιούνται από πλοία που φέρουν σημαία κράτους μέλους, θεωρείται ότι έχουν εξαντλήσει την ποσόστωση που είχε διατεθεί- ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων για το γαύρο στα ύδατα της διαίρεσης CIEM VΙΙΙ από πλοία που αλιεύουν υπό σημαία της Γαλλίας, ή είναι νηολογημένα στη Γαλλία συμπλήρωσαν την ποσόστωση που είχε διατεθεί για το 1994, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα αλιεύματα γαύρου στα ύδατα της διαίρεσης VIII που πραγματοποιούνται από σκάφη τα οποία αλιεύουν υπό σημαία της Γαλλίας ή είναι νηολογημένα στη Γαλλία, εκτιμάται ότι έχουν εξαντλήσει την ποσόστωση που είχε διατεθεί στη Γαλλία για το 1994. Απαγορεύεται η αλιεία του γαύρου στα ύδατα της διαίρεσης CIEM VIII που πραγματοποιείται από σκάφη υπό σημαία της Γαλλίας ή είναι νηολογημένα στη Γαλλία καθώς και η διατήρηση επί του σκάφους, η μεταφόρτωση από το απόθεμα αυτό στο οποίο αλιεύουν τα εν λόγω σκάφη, μετά την ημερομηνία έναρξης ισχύος αυτού του κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Δεκεμβρίου 1994.

[Source: multi_eurlex | Tokens: 2078]